b'\n_START_ARTICLE_\nKiss & Tell (album, Selena Gomez & the Scene)\n_START_SECTION_\nPisanje in izdaja\n_START_PARAGRAPH_\nSelena Gomez je za\xc4\x8detek albuma prvi\xc4\x8d v javnosti potrdila julija 2007 v intervjuju z Jocelyn Vena za MTV News, kjer je povedala: "Mislim, da bom v bandu - ki ne bo vklju\xc4\x8deval stvari iz stila \'Selena Gomez\'. Ne bom bila ve\xc4\x8d solo ustvarjalec. Mislim, da ne \xc5\xbeelim, da bi moje ime preve\xc4\x8dkrat prihajalo v javnost." Po dveh letih snemanja je Selena Gomez povedala, kak\xc5\xa1no bo ime albuma. Razlo\xc5\xbeila je:_NEWLINE_"Svoj band sem poimenovala \'the Scene\', ker se veliko ljudi nor\xc4\x8duje iz mene, saj me kli\xc4\x8dejo \'wannabe scene\', zato sem se tudi sama \xc5\xbeelela nekoliko ponor\xc4\x8devati iz njih." _NEWLINE_Selena Gomez je za album ponovno posnela tudi svoj uspe\xc5\xa1nej\xc5\xa1i prvi glasbeni singl, "Tell Me Something I Don\'t Know", originalno verzijo singla pa je posnela, ko je bila stara pribli\xc5\xbeno petnajst let. Sama se je ozna\xc4\x8dila za "veliko, veliko obo\xc5\xbeevalko" Fefe Dobson, zato se je odlo\xc4\x8dila, da bo posnela svojo verzijo singla "As a Blonde", ki ga Dobsonova ni mogla izdati za album Sunday Love. Ted Bruner, Trey Vittetoe in Gina Schock iz banda the Go-Go\'s, so napisali besedilo in glasbo za glavni singl z albuma. Selena Gomez je tudi sama napisala eno pesem z albuma, naslovljeno "I Won\'t Apologize".\n_START_SECTION_\nSestava albuma\n_START_PARAGRAPH_\nNa album so glasbeno vplivali glasbeniki, kot so Demi Lovato, Lady Gaga in Avril Lavigne. Selena Gomez je dejala, da bo bil album pop rock in dance-pop zvrsti. Dodala je, da bo glasba na albumu "zabavna in energeti\xc4\x8dna." "\xc5\xa0e vedno sem nova na tem podro\xc4\x8dju in \xc5\xa1e vedno ugotavljam, na kak\xc5\xa1no glasbeno zvrst bi se rada uvrstila. Ampak mislim, da je to dober za\xc4\x8detek ... upam." Pesmi, kot je "Falling Down", so v pop zvrsti, ki ima velik poudarek na bobnih in elektri\xc4\x8dnih kitarah. Selena Gomez je omenila tudi, da tudi sama igra nekaj in\xc5\xa1trumentov na pesmih v albumu, reko\xc4\x8d:_NEWLINE_"\xc5\xbdelela sem ustvariti glasbo, ki je zabavna, ob kateri se lahko star\xc5\xa1i in otroci skupaj zabavajo. Nau\xc4\x8dila se bom, kako peti in u\xc4\x8dim se, kako igrati na bobne in elektri\xc4\x8dno kitaro." _NEWLINE_Kljub naslovu albuma v besedilih pesmi ni napisano ni\xc4\x8d o njihovem osebnem \xc5\xbeivljenju. Z nasmehom je Selena Gomez dejala: "Ne, zato sem napisala samo eno pesem z albuma."  Selena Gomez v nekem intervjuju o pesmi "Falling Down" povedala: "[...] pesem govori v glavnem o Hollywoodu in o tem, kaj ljudje mislijo o njem. Je zabavna in mislim, da si lahko obi\xc4\x8dajna dekleta vsaj nekoliko predstavljajo, kako je v Hollywoodu in podobno." V pesmi "As a Blonde," originalno od Fefe Dobson, Selena Gomez poje o posku\xc5\xa1anju razli\xc4\x8dnih stvari in spreminjanju njene osebnosti.\n_START_SECTION_\nKritike in pohvale\n_START_PARAGRAPH_\nBill Lamb iz revije About.com je napisal: "Kiss and Tell ni vrhunski izdelek, vendar je velik za\xc4\x8detek. Je sklop veliko dobrih pesmi, Selena Gomez pa je \xc5\xa1e zelo mlada, stara komaj sedemnajst let, vendar je \xc5\xbee ustvarjalec, ki se ga spla\xc4\x8da ogledati. Tudi tempo pesmi v albumu je vitalen. Kakorkoli \xc5\xbee, Selena Gomez je izkazala, da lahko poje tudi rock glasbo in hkrati posname nekaj bolj tihih balad. Selena Gomez ka\xc5\xbee zrelost in ima vidik za prihodnost."_NEWLINE_Tim Sendra iz revije Allmusic je napisal: "Zahvalijo se lahko dejstvu, da je \xc4\x8dlanica tekstopiscev tudi nekdanja \xc4\x8dlanica banda Go-Go, Gina Schock, ki je pesmi z albuma Kiss & Tell napisala tako, da ravno niso preve\xc4\x8d drzne. Po vsej verjetnosti je za prihodnost Selene Gomez najbolj\xc5\xa1a ideja, da bi \xc5\xa1e vedno snemala albume, kot je Kiss & Tell, obdr\xc5\xbei pa naj tudi enake producente in tekstopisce ter vzdr\xc5\xbeuje enak odnos, kot do zdaj. To bi moralo najstnike \xc5\xa1e naprej osre\xc4\x8devati, na obo\xc5\xbeevalce pa bo naredilo \xc5\xa1e ve\xc4\x8dji vtis."_NEWLINE_Mikael Wood iz revije Billboard je napisal: "Glede na to, kako blizu so ponovna snemanja albumov, v stilu Cyrus in Demi Lovato, obo\xc5\xbeevalci Selene Gomez pa si delijo pri\xc4\x8dakovanja: Ni vedno lahko povedati, kako se je lahko spremenila iz zvezdnice televizijske serije \xc4\x8carovniki s trga Waverly do Disneyjeve pevke. To ne pomeni, da Kiss & Tell ne poda electro-rock zvrsti ... Ampak \xc4\x8de se Selena Gomez \xc5\xbeeli povzpeti vi\xc5\xa1je, kot dosedaj, mora njena glasba vsebovati ve\xc4\x8d nje same."_NEWLINE_Rober Copsey iz Digital Spy je napisal: "Kar jo lo\xc4\x8di od navadnih izvajalcev je to, da ima svojo lastno glasbeno skupino, v katero so vklju\xc4\x8deni Ethan Roberts na kitari, Joey Clement na basu in Greg German na bobnih. Njihova prisotnost na albumu pa je nekoliko skrivnostna - pravzaprav so iz dela popolnoma izklju\xc4\x8deni - in dejansko se ne pojavijo na naslovnici albuma. Kljub temu ima sedemnajstletna Gomezova dovolj \xc4\x8disto strukturo akordov, da dobi nekaj obo\xc5\xbeevalcev in zaradi njenega glasu bi jo lahko ozna\xc4\x8dili za \'ustvarjalca v obdelavi\'."_NEWLINE_Michael Slezak z revije Entertainment Weekly je objavil: "Pevka dejansko nima ustreznega glasu. Na Kiss & Tell nobena \xc5\xa1e tako uspe\xc5\xa1na proizvodnja na svetu ne more izbrisati priglasa \'Mama! Kje je moj dodatni denar?!\', zmotila pa se je tudi pri uporabi glasbenih elementov, kakr\xc5\xa1ne uporablja Avril."\n_START_SECTION_\nPesmi\n_START_PARAGRAPH_\nAlbum Kiss & Tell oziroma njegove pesmi so pop-rock, electro-rock in dance stila, z vplivom synth popa zvrsti._NEWLINE_"Kiss & Tell" je prva pesem z albuma, ki govori o domnevnem prijatelju, ki izda svojo skrivnost._NEWLINE_Pesem je v electro-rock stilu, s punkovskim poudarkom na kitarah. Pesem "I Won\'t Apologize" je energeti\xc4\x8dna synth-rock pesem, ki jo je napisala tudi Selena Gomez._NEWLINE_Govori o spreminjaju osebnosti, da se prilega odobritvi nekoga drugega._NEWLINE_Pesem "Falling Down" je prvi singl z albuma, ki ima, poleg pesmi \xe2\x80\x9cKiss & Tell\xe2\x80\x9d, edina nekoliko agresiven, skorajda napadalen stil._NEWLINE_"[...] pesem govori v glavnem o Hollywoodu in o tem, kaj ljudje mislijo o njem. Je zabavna in mislim, da si lahko obi\xc4\x8dajna dekleta vsaj nekoliko predstavljajo, kako je v Hollywoodu in podobno," je povedala Selena Gomez._NEWLINE_Pesem \xe2\x80\x9cI Promise You\xe2\x80\x9d je pop-rock pesem z vplivom synth-pop zvrsti._NEWLINE_Pesem "Crush" je rock pesem, ki je precej podobna stilu kanadske pop-punk pevke in tekstopiske Avril Lavigne._NEWLINE_"Naturally" je electropop pesem, ki ima so\xc4\x8den in nepozaben vpliv vokala._NEWLINE_"The Way I Loved You" je balada na albumu. Pesem \xe2\x80\x9cMore\xe2\x80\x9d je electro-rock dance pesem. Pesem "As a Blonde" je synth pop-punk verzija istoimenske pesmi kanadske pop-rock pevke in tekstopiske Fefe Dobson. \xe2\x80\x9cI Don\xe2\x80\x99t Miss You At All\xe2\x80\x9d je electropop pesem z vplivom techno zvrsti, ki je podobna pesmi "Untouched" in "This Is How It Feels" avstralskega dueta  The Veronicas. \xe2\x80\x9cStop and Erase\xe2\x80\x9d je electro-rock. Pesem "I Got U" je pop-rock pesem, ki je sode\xc4\x8d po oceni Billa Lamba iz revije About.com "me\xc5\xa1anica sladkobnosti in intenzivnosti, kar je zna\xc4\x8dilno za Seleno Gomez." "Tell Me Something I Don\'t Know" je originalno soundtrack za film \xc5\xa0e ena Pepelkina zgodba, vendar jo je Selena Gomez \xc5\xa1e enkrat posnela za album.\n_START_SECTION_\nPromocija\n_START_PARAGRAPH_\nRadio Disney je nekaj pesmi na radiu prvi\xc4\x8d predvajal med ponedeljkom, 21. septembra in petka 25. septembra in sicer pesmi: "Kiss and Tell," "Naturally," "Crush," "I Promise You" in "More." 26. septembra je radio premierno predvajal vse pesmi v albumu. 29. septembra je band Selena Gomez & the Scene nastopal v \xc5\xbeivo na televizijska seriji Dancing with the Stars. Selena Gomez in njena glasbena skupina bo nastopila na turneji House of Blues 2010 Tour._NEWLINE_V \xc5\xbeivo so nastopili tudi na mnogih drugih oddajah. S pesmijo "Naturally" so nastopili na oddaji The Ellen DeGeneres Show, in z obema singloma, "Falling Down" in "Naturally" na prireditvi Telet\xc3\xb3n v Mehiki iz leta 2009. V februarju so poleg Justina Biebra nastopili tudi na prireditvi PopCon.\n_START_SECTION_\nOstale opombe\n_START_PARAGRAPH_\n"As a Blonde" je verzija pesmi Fefe Dobson z albuma Sunday Love.\n_START_SECTION_\nTr\xc5\xbeenje\n_START_PARAGRAPH_\nIzdali so CD in DVD verzijo albuma.\n_START_SECTION_\nDose\xc5\xbeki\n_START_PARAGRAPH_\nAlbum je pristal na devetem mestu lestvice Billboard 200, saj so \xc5\xbee v prvem tednu od izida prodali ve\xc4\x8d kot 66\xc2\xa0000 izvodov._NEWLINE_V drugem tednu od izida je album pristal na petindvajsetem mestu, saj so prodali \xc5\xa1e 25\xc2\xa0000 izvodov._NEWLINE_Na lestvici je glasbeni album ostal \xc5\xa1e nekaj \xc4\x8dasa._NEWLINE_Ob koncu leta 2009 je album na lestvici pristal na stosedeminosemdesetem mestu._NEWLINE_Album se ni uvrstil na lestvico ARIA Charts, vendar je pristal na \xc4\x8detrtem mestu lestvice Australian Hitseekers Albums._NEWLINE_Album Kiss & Tell se je uvrstil na dvanajsto mesto lestvice UK Albums Chart, saj so v Veliki Britaniji v prvem tednu od prodajanja prodali kar 11\xc2\xa0000 izvodov.'